section_heading: Veliki albanski ustanak (1912.)
paragraph_text: Pred sam rat, 10. listopada 1912. godine, došlo je do okupljanja albanskih vođa u Skoplju, tadašnjoj prijestolnici Kosovskog vilajeta. Skup je donio odluku o ujedinjenju Albanaca četiri vilajeta: skadarskog, kosovskog, bitoljskog i janjinskog. Sa skupa je upućen zahtjev velikim silama da podrže ujedinjenje albanskog naroda. Tom prigodom je odlučeno da se u predstojećem ratu Albanci bore na strani Turske.